13.3.2023.
LV
Eiropas Savienības Oficiālais Vēstnesis
C 94/23
3) Ja atbilde uz pirmo jautājumu ir noliedzoša: vai līdz jauno deleģēto aktu spēkā stāšanās brīdim energomarķējumu ietekmējošo ražojumu piegādātāju vai tirgotāju pienākums savā reklāmā norādīt energoefektivitātes klasi un energoefektivitātes klašu diapazonu ir pilnībā apturēts?
(1)
Eiropas Parlamenta un Padomes Regulas (ES) 2017/1369 (2017. gada 4. jūlijs), ar ko izveido energomarķējuma sistēmu un atceļ Direktīvu 2010/30/ES (OV 2017, L 198, 1. lpp.).
Lūgums sniegt prejudiciālu nolēmumu, ko 2022. gada 12. decembrī iesniedza Satversmes tiesa (Latvija) – 1Dream OÜ, DS, DL, VS, JG/Latvijas Republikas Saeima (Lieta C-767/22, 1Dream) (2023/C 94/25) Tiesvedības valoda – latviešu Iesniedzējtiesa Satversmes tiesa Pamatlietas puses Konstitucionālo sūdzību iesniedzēji: 1Dream OÜ, DS, DL, VS, JG Atbildētāja: Latvijas Republikas Saeima Prejudiciālie jautājumi 1) Vai tāds valsts tiesiskais regulējums, saskaņā ar kuru valsts tiesa lemj par noziedzīgi iegūtu līdzekļu konfiskāciju atsevišķā procesā par noziedzīgi iegūtu mantu, kas izdalīts no pamata kriminālprocesa pirms noziedzīga nodarījuma konstatēšanas un personas atzīšanas par vainīgu noziedzīga nodarījuma izdarīšanā, bet kas paredz konfiskāciju arī uz to materiālu pamata, kuri izdalīti no krimināllietas materiāliem, ietilpst Direktīvas 2014/42 (1), īpaši tās 4. panta, un Pamatlēmuma 2005/212 (2), īpaši tā 2. panta, piemērošanas jomā?
2) Ja atbilde uz pirmo jautājumu ir apstiprinoša, vai tiesiskais regulējums attiecībā uz pieeju procesa par noziedzīgi iegūtu mantu lietas materiāliem ir uzskatāms par saderīgu ar Eiropas Savienības Pamattiesību hartas 47. pantā un Direktīvas 2014/42 8. panta 1. punktā ietvertajām personas tiesībām uz taisnīgu tiesu?
3) Vai Eiropas Savienības tiesību pārākuma princips ir interpretējams tādējādi, ka ar šo principu ir pretrunā tas, ka dalībvalsts konstitucionālā tiesa, kura izskata konstitucionālo sūdzību par valsts tiesisko regulējumu, kas izrādās nesaderīgs ar Eiropas Savienības tiesībām, nolemj, ka ir piemērojams tiesiskās drošības princips un šā tiesiskā regulējuma tiesiskās sekas tā spēkā esības laikā tiek saglabātas?
(1) (2)
Eiropas Parlamenta un Padomes Direktīva 2014/42/ES (2014. gada 3. aprīlis) par nozieguma rīku un noziedzīgi iegūtu līdzekļu iesaldēšanu un konfiskāciju Eiropas Savienībā (OV 2014, L 127, 39. lpp.).
Padomes Pamatlēmums 2005/212/TI (2005. gada 24. februāris) par noziedzīgi iegūtu līdzekļu, nozieguma rīku un īpašuma konfiskāciju (OV 2005, L 68, 49. lpp.).
Prasība, kas celta 2022. gada 16. decembrī – Eiropas Komisija/Portugāles Republika (Lieta C-768/22) (2023/C 94/26) Tiesvedības valoda – portugāļu Lietas dalībnieki Prasītāja: Eiropas Komisija (pārstāvji: L. Armati, P. Caro de Sousa) Atbildētāja: Portugāles Republika